जादोपटिया चित्रकला

जादोपटिया चित्रकला, भारत में संताल जनजाति की एक परंपरिक लोक चित्रकला शैली है, जो इस समाज के इतिहास और दर्शन को पूर्णतः अभिव्यक्त करने की क्षमता रखती है। यह चित्रकला पश्चिम बंगाल के मुर्शिदाबाद, बीरभूम, बांकुड़ा, हुगली, बर्दमान और मिदनापुर जिलों के पटुआ समुदाय द्वारा बनायी जाने वाली पट-चित्रकला से भिन्न है। भ्रमवश जादोपटिया और पटुआ आर्ट को समान दृष्टि से देखा जाता है। वस्तुत: यह  झारखंड के संताल परगना की लोकप्रिय है। इस चित्रकला के कलाकार खुद को चित्रकार कहते हैं, जबकि संताली में इन्हें जादो कहा जाता है। यह चित्रकला कभी समृद्ध अवस्था में थी, किंतु 1990 तक आते-आते यह लगभग लुप्त हो गयी थी। डाॅ. आर. के. नीरद ने इस चित्रकला को बचाने का अभियान 1990 में चलाया और इसे पहचान दिलायी। डाॅ. आर. के. नीरद झारखंड राज्य के दुमका जिले के निवासी हैं। झारखंड के सांस्कृतिक शोध के क्षेत्र में यह प्रतिष्ठित नाम है। डॉ. नीरद ने झारखंड के संताल परगना में संताल आदिवासी के बीच प्रचलित किसी रैखिक परंपरा और थाति पर सन् 1990 में खोज कार्य आरंभ किया। कई साल के प्रयास के बाद उन्होंने एक ऐसी चित्रकला परंपरा का पता लगाया, जो संताल जनजाति के मिथको, सांस्कृतिक व्यवहार, परंपरा और पर्व-त्योहार पर आधारित है, किंतु यह तब लगभग लुप्त हो चुकी थी, गैर आदिवासी समाज इस कला से अनभिज्ञ था, कला जगत में इसकी चर्चा नहीं थी और बिहार (तब झारखंड अलग राज्य नहीं बना था और झारखंड बिहार का ही हिस्सा था) सरकार के कला, संस्कृति, खेल-कूद एवं युवा विभाग को इस कला की जानकारी नहीं थी।डाॅ. आर. के. नीरद ने तब पहली बार इस चित्रकला के 10 वृद्ध कलाकारों को लेकर कार्यशाला की और समाचार-पत्रों में बड़े-बड़े आलेख लिख कर लोगों का ध्यान इस चित्रकला की ओर ओर खींचा।

ऐसे मिली 'जादोपटिया पेंटिंग' को शैलीगत पहचान 
डाॅ. आर. के. नीरद ने सबसे पहले इस चित्रकला की शैलीगत विशेषता स्थापित की, फिर इसका नामकरण किया- 'जादोपटिया पेंटिंग'। दरअसल, तब इस चित्रकला शैली का कोई नाम नहीं था। दूसरी ओर इस चित्रकला से जुड़ी समुदाय की कोई जातीय पहचान नहीं थी। सरकार की सूची में इस समुदाय की जाति का कोई जिक्र नहीं है। इसके चित्रकार खुद को चित्रकर या चित्रकार कहते हैं, जैसा कि बंगाल और ओडिशा के लोगकलाकारों का एक समुदाय स्वयं को चित्रकर या चित्रकार (टाइटिल) बताता है। डाॅ. आर. के. नीरद ने इस जाति के टाइटिल को गौण माना और उनके द्वारा बनाये जाने वाले चित्रों के विषयों को प्रधानता दी। उन्होंने 11 ऐसे पट (स्क्रॉल) की खोज की, जो संताल परगना के इन कलाकारों द्वारा वंश परंपरा से बनाया जाता है। इसमें 'यमशासन' (मृत्यु के बाद मनुष्य के कर्म के आधार पर यमलोक में दी जानी वाली सजा की अवधारणा पर केंद्रित पेंटिग) नामक पट और उसके विषय को भी गौण माना, जबकि ये कलाकार तब (1990 के दशक में) सबसे ज्यादा बना रहे थे। कुछ साल बाद ही देशभर में पूर्ण साक्षरता अभियान शुरू हो चुका था और 'यमशासन' जैसे विषय कहीं-न-कहीं अंधविश्वास का पोषण करता था और उससे संताल जनजाति की सांस्कृतिक परंपरा प्रकट नहीं होती थी, अपितु संताली के साहित्यकार बाबूलाल मुर्मू 'आदिवासी' आदि ने 1970 के दशक के अपने साहित्य में इसे (यमशासन और इसे बनाने बनाने वाले कलाकारों को) ठग बता कर उसके बहिष्कार की अपील कर चुके थे।

ऐसे स्थापित हुई 'जादोपटिया पेंटिंग' की सांस्कृतिक विशेषता 
तब डाॅ. आर. के. नीरद ने इसके जनजातिय सांस्कृतिक मूल्यों की पहचान स्थापित की और 'यमशासन' की जगह 'काराम विनती' को प्रधानता दी, जिसमें संताल के मिथकों के अनुसार, सृष्टि और मनव-जाति की उत्पत्ति की गाथा चित्रित की जाती है। डाॅ. आर. के. नीरद ने अन्य 10 विषयों के पटों (स्क्रॉल पेंटिंग) के विषयों को भी संताल जनजातीय समाज के सांस्कृति-मानवशास्त्रीय मूल्यों के आधार पर वर्गीकृत किया। उन्होंने इसकी शैलीगत विशेषताओं को स्थापित किया। इस प्रकार इस चित्रकला शैली को उन्होंने पहचान दिलायी।

ऐसे हुआ 'जादोपटिया' नामकरण 
दरअसल,संताल परगपा में इस चित्रकला के कलाकार की कोई जातीय पहचान नहीं थी और इस चित्रकला शैली का भी कोई स्वतंत्र नाम नहीं था। डाॅ. आर. के. नीरद ने नामकरण के लिए दो विकल्प चुना- एक 'संताल पेंटिंग' और दूसरा 'जादोपटिया पेंटिंग'। यद्यपि की इस शैली में संताल जनजाति के मिथकों, सांस्कृतिक व्यवहार, परंपरा और धार्मिक-सांस्कृतिक अनुष्ठानों को चित्रित किया जाता है तथा इसके कलाकारों का जीवन व्यवहार संताल समाज के रिचुअल्स से जुड़ा है, तथापि संताल समाज के लोग इस चित्रकला को बनाते नहीं हैं, इसलिए इसे 'संताल पेंटिंग' कहना डॉ. नीरद को तर्कसंगज नहीं लगा। डॉ. नीरद इस पेंटिंग को बनानेवाले कलाकार समुदाय को भी पहचान देना चाहते हैं। अत: उन्होंने इस चित्रकला को 'जादोपटिया पेटिंग' नाम दिया और इसकी शैलीगत विशेषता एवं उसके लक्ष्ण निरूपित किये।

डाॅ. आर. के. नीरद ने पाया कि इस कला को बनानेवाले लोग, जो खुद को चित्रकार या चित्रकर कहते हैं, संताल समाज में प्रेत-पुरोहित (मृत्यु संस्कार कराने वाला) के रूप में स्वीकृति और प्रतिष्ठित हैं। उन्हें संताली भाषा में 'जादो' (जादो बाबा) कहा जाता है, अत: इसी पहचान को आगे बढ़ाया जाना चाहिए। इससे इन्हें 'चित्रकार' कहे जाने वाले कलाकारों के समूह से अलग पहचान मिल सकेगी और इसकी पेंटिंग भी अलग पहचान बना सकेगी। इस प्रकार डाॅ. आर. के. नीरद ने इसे 'जादोपटिया' पेंटिंग नाम दिया। इसमें 'जादो' का अर्थ के इस पेंटिंग को बनाने वाले कलाकार (जाति के अर्थ में) तथा 'पटिया' का अर्थ है पट यानी स्क्रॉल।

ऐसे बनी 'अदिवासी चित्रकला अकादमी' 

डाॅ. आर. के. नीरद ने जादोपटिया पेंटिंग पर शोध तथा इसके प्रचार-प्रसार और विस्तार के लिए दुमका में 'आदिवासी चित्रकला अकादमी, शोध एवं प्रशिक्षण संस्थान की स्थापना' की, जिसने इस कला को संरक्षण और संवर्धन दिया। डॉ. नीरद इसके अध्यक्ष बने।

जादो द्वारा स्क्रॉल पर जादोपटिया चित्रकला चित्रित किये जाते हैं, जो गांव-गांव घूमते हुए स्क्रॉल दिखाते हैं और सृजन, मृत्यु और जीवन की पारंपरिक कहानियों गाते हुए अपना जीवनयापन करते हैं। स्क्रॉल में बीस या अधिक कहानी पैनल होते हैं जो लंबवत रूप से व्यवस्थित होते हैं, जो कहानी के गाए जाने पर अनियंत्रित किये जाते हैं। पुराने स्क्रॉल कपड़े पर चित्रित किए जाते थे। 

जादो द्वारा उपयोग किए जाने वाले ब्रश बकरी के बालों के गुच्छे होते थे, जो एक छोटी सी छड़ी या साही की कलम से बंधे होते थे। पहले चित्र वनस्पति पदार्थ या खनिजों से बने प्राकृतिक रंगों से बनाए जाते थे, जैसे काले रंग के लिए कालिख, लाल रंग के लिए सिंदूर और गहरे लाल भूरे रंग के लिए नदी के किनारे की लाल मिट्टी का इस्तेमाल करते थे।

डॉ. आर. के. नीरद को इस कार्य हेतु सम्मान एवं पुरस्कार 
संताल जनजाति की लुप्तप्राय रैखिक थाती ‘जादोपटिया पेंटिंग’ और फिर ‘बैद्यनाथ पेंटिंग’, इन दो चित्रकला शैलियों के अनुसंधान, संरक्षण एवं संवर्धन के लिए केंद्र सरकार के संस्कृति मंत्रालय के पूर्वी क्षेत्र सांस्कृतिक केंद्र कोलकाता एवं झारखंड सरकार सांस्कृतिक कार्य निदेशालय द्वारा ‘यामिनी राय आदिवासी चित्रकला शोध सम्मान 2021’ सम्मान 

ली पोक्यू डी’ आर्ट गैलरी, नई दिल्ली द्वारा ‘नंदलाल बोस चित्रकला अनुसंधान सम्मान-2021 

इंदिरा गांधी राष्ट्रीय कला केंद्र द्वारा भी सम्मान मिला। 

आर. टी. आई. पर लघु-शोध के लिए झारखंड सरकार से मीडिया फेलोशिप, ट्रांसपरेंसी इंटरनेशनल इंडिया से फेलोशिप तथा कई संगठनों से अवॉर्ड। 

संताल जनजातीय संस्कृति पर अध्ययन के लिए सांस्कृतिक कार्य निदेशालय, झारखंड सरकार से फेलोशिप।

डाॅ. आर. के. नीरद की इन पुस्तकों में जादोपटिया का जिक्र 
‘जनसरोकार के पत्रकार हरिवंश’, 

‘संताली के अप्रतिम साहित्यकार बाबूलाल मुर्मू आदिवासी’,

‘झारखंड का चुनावी भूगोल’, 

‘झारखंड की जनजातीय चित्रकला शैली : जादोपटिया’ 

‘झारखंड की नयी चित्रकला शैली : बैद्यनाथ पेंटिंग’ 

‘वाचिक परंपरा के उद्दात साहित्यकार-समालोचक : प्रो मनमोहन मिश्र’

सन्दर्भ

बाहरी कड़ियाँ
https://www.prabhatkhabar.com/vishesh-aalekh/1209743 
https://www.prabhatkhabar.com/state/jharkhand/ranchi/neelam-nirad-and-3-other-jharkhand-women-grabs-senior-fellowship-of-ministry-of-culture-mtj
https://www.drishtiias.com/hindi/printpdf/fellowship-to-4-women-from-jharkhand-including-neelam-nirad  
https://thenewspost.in/news/News-Update/jadopatiya-painter-neelam-neerad-received-the-senior-fellowship-award-from-the-ministry-of-culture-government-of-india-rOHq7qJ0p5  
https://loktantra19.com/government-of-india-senior-fellowship-to-4-including-neelam-nirad/  
https://beforeprintnews.com/fellowship-of-ministry-of-culture-government-of-india-to-4-women-of-jharkhand/  
https://www.facebook.com/hashtag/%E0%A4%9C%E0%A4%BE%E0%A4%A6%E0%A5%8B%E0%A4%AA%E0%A4%9F%E0%A4%…  
https://www.jagran.com/jharkhand/dumka-award-to-rk-nirad-21268425.html  
https://www.youtube.com/watch?v=CGfEmuaQ86o  
https://www.drishtiias.com/state-pcs-current-affairs/fellowship-to-4-women-from-jharkhand-including-neelam-nirad/print_manually  
https://www.prabhatkhabar.com/state/jharkhand/ranchi/neelam-nirad-and-3-other-jharkhand-women-grabs-senior-fellowship-of-ministry-of-culture-mtj  
https://www.jagran.com/jharkhand/dumka-award-to-rk-nirad-21268425.html

भारतीय चित्रकला
जनजातीय चित्रकला
बिहार
झारखंड
लोक कला
पश्चिम बंगाल